شاہد (فلم)

شاہد 2013 دی اک بھارتی ہندی فلم اے، جو کہ ہنسل مہتہ ولوں ڈاریکٹ کیتی گئی سی اتے انوراگ کشئپ ولوں بنائی گئی سی۔ ایہہ فلم شاہد اعظمی ناں دے اک وکیل دی زندگی اپر مشتمل سی، جو کہ انسانی حق کارجکرتا وی سی۔ اسنوں 2010 وچ ممبئی وچ قتل کر دتا گیا سی۔

اس فلم دا ورلڈ پریمیئر 2012 دے ٹورانٹو قومانتری فلم میلے دوران ستمبر 2012 وچ 'سٹی ٹو سٹی' پروگرام تحت کیتا گیا سی۔ اس فلم نوں 18 اکتوبر 2013 نوں پیش کیتا گیا سی۔ اس فلم نوں نقاداں ولوں سارتھک ٹپنیاں ملیاں سن۔ اس توں علاوہ اس فلم نوں 61ویں قومی فلم انعام دوران سبھ توں ودھیا اداکار اتے سبھ توں ودھیا فلم ڈریکٹر لئی قومی انعام ملیا سی۔

شاہد اعظمی دی اصل زندگی بارے 2004 وچ "بلیک فرائیڈے" ناں  دی فلم وی بنائی گئی سی پر ایہہ فلم سینسر بورڈ ولوں روک دتی گئی سی۔ انوراگ کشئپ، جو کہ بلیک فرائیڈے دا ڈریکٹر سی، اسنے پھر "شاہد" بناؤن دا فیصلہ لیا سی۔

 کاسٹ 
 راجکمار راؤ، شاہد اعظمی وجوں
 محمد ذیشان ایوب، ارف عظمی وجوں
 تگمانشو دھلیا، مقبول میمن وجوں
 کے کے مینن، وار صاب وجوں
 پربل پنجابی، عمر شیخ وجوں
 پربھلین سندھو، مریم وجوں
 وویک گھمانڈے، فہیم خان وجوں
 بلجندر کور، امی وجوں
 سفیان پاگل
 عدیل شہزاد
 مداسر رحمٰن
 ویبھو وشانت، خالد (18 سال دا) وجوں
 کہانی
شاہی انصاری (راجکمار یادو) نوں ممبئی پولیس نے ادوں 1992 دے بمّ دھماکے وچ کتھت طور اُتے ات گردی پھیلاؤن دا الزام لگا کے جیل وچ پا دتا۔ اس گھٹنا وچ شاہد نوں نزدیک توں جانن والا ہر کوئی حیران ہندا اے۔ غریب پروار دے شاہد دا قصور کی اے، اسدا پتہ اسنوں آپ اتے اس دے پروار نوں وی نہیں اے۔ پولیس حراست وچ دل ہلا دین والے تسیہیاں نوں سہن توں بعد جیل جان توں بعد شاہد دی ملاقات وار صاب (کے کے مینن) نال ہوئی۔ وار صاب نوں ملن توں بعد شاہد نوں احساس ہویا کہ بے گناہ ہون دے باو جود وی جیل وچ بند اوہ اکلا ہی نہیں اے۔ اسدے ورگے سینکڑے ہور وی ہن، جنہاں نوں پولیس نے صرف شکّ دی بنیاد تے تھرڈ ڈگری ٹورچر دین توں بعد وی گرفتار کر رکھیا اے۔ اتھے رہِ کے شاہد نے قانون دی پڑھائی پوری کیتی اتے وکالت دی پڑھائی جاری رکھی۔ اسدی ڈگری حاصل کرن توں بعد مشہور وکیل مینن (تگمانشو دھولیا) دے نال وکالت شروع کیتی۔ شاہد دی وکالت دا مقصد اوہناں بے گناہاں نوں جیل توں باہر کڈھنا سی، جنہاں نوں پولیس نے صرف شکّ دی بنیاد تے بند کر دتا سی۔ گھٹ گنتی گروہ دے اوہ سارے لوکاں دی قنونی مدد کردا اے جنہاں نوں غلط الزاماں وچ جیل وچ پایا گیا اے۔ شاہد نے وکالت نوں اپنایا سی کہ اوہ غریب بے گناہاں نوں نیاں حاصل کرن لئی مدد کر سکے، جنہاں کول قانونی لڑائی لئی کوئی پیسہ نہیں اے۔ شاہد نے 2006 وچ گڑھکور بسّ دھماکے دے آروپی عارف پان والا نوں بری کرایا، پھر سرکاری وکیل (وپن شرما) نال پوریاں بحثاں توں بعد 26/11 دے آروپی فہیم انصاری نوں وی بری کرایا۔ اس ویلے دوران شاہد دی ملاقات مریئم (پربھلین سندھو) نال ہوئی،اوہ اپنے پرکھیاں دی جائداد نوں حاصل کرن لئی مقدمہ لڑ رہی سی۔ کجھ ملاقاتاں توں بعد شاہد اتے مریئم نزدیک آ گئے اتے نال رہن لگے۔ نال ہی اوہ اپنی وکالت جاری کردا اے پر مذہبی کٹڑپنتھیاں نوں 'شاہد' دے طور طریقے راس نہیں آؤندے۔ اس نوں دھمکیاں ملدیاں ہن کہ اوہ اپنیاں 'حرکتاں' توں باج آ جاوے پر شاہد پولیس دیاں زیادتیاں دا شکار ہوئے لوکاں دی لگاتار مدد کردا اے۔

پھر اک دن کجھ لوک اسنوں مار دندے ہن۔

 ریلیز
شاہد دا تھیئیٹریکل رلیز 18 اکتوبر 2013 نوں کیتا گیا سی۔ اس فلم نوں لگبھگ 8 ملیان دے بجٹ اُتے بنایا گیا سی اتے 400+ سکریناں اُتے ایہہ وشوبھر وچ پردرشت کیتی گئی سی۔

 باکس آفس 
فلم دی شروعات ٹھیک-ٹھاک ہی ہوئی سی۔ اس فلم نے پہلے ہفتہ  20.5 ملیان دی کمائی کیتی۔ شاہد دی باکس آفس دے پہلے ہفتے دی کمائی  26.5 ملیان رہی سی۔ اس فلم نے وشوبھر وچ باکس آفس اُتے  400 ملیان کمائے سن۔ فلم دے بجٹ نوں دھیان وچ رکھدیاں اتے اسدی کمائی دے تحت، اس فلم نوں باکس آفس اُتے ہٹ فلم قرار دتا گیا سی۔

 انعام 
 جیتو – فلمفیئر سبھ توں ودھیا اداکار (نقاد) - راجکمار راؤ
 جیتو – سبھ توں ودھیا اداکار لئی قومی انعام - راجکمار راؤ
 جیتو – سبھ توں ودھیا ڈریکٹر لئی قومی انعام – ہنسل مہتہ
 جیتو – سبھ توں ودھیا سکرینپلیء لئی سکرین اوارڈ – سمیر سنگھ، ہنسل مہتہ، اپوروا اسرانی

 حوالے 

 باہری کڑیاں 


 فلم تجزیہ: 'شاہد'، د انڈین ایکسپریس

گٹھ:2012 دیاں فلماں
گٹھ:بھارتی فلماں
گٹھ:بھارتی فلمی جگت